क्लास-जान हन्टेलार
डर्क जान क्लास "क्लास-जान" हन्टेलार (डच उच्चारण: [ˈklaːs ˈjɑn ˈɦʏn.tə.ˌlaːr]; जन्म १२ अगष्ट १९८३), उर्फ द हन्टर, डच पेशेवर फुटबलर हुन् जो स्ट्राइकरको रूपमा एएफसी एज्याक्स र नेदरल्यान्ड राष्ट्रिय फुटबल टिमका लागि खेल्दछन् । हन्टेलार उत्कृष्ट फर्स्ट टचका साथ बहुफलप्रद स्ट्राइकर हुन जसको खेल शैली मार्को भान बास्टेन र रूड भान निस्टेलरोय जस्ता दिग्गज खेलाडी सँग तुलना गरिन्छ । नेदरल्यान्डका पुर्व प्रबन्धक लुइस भान गालले उनको बारेमा क्वोट गर्दै भनेका थिए "पेनाल्टी क्षेत्रमा उनी विश्वका उत्कृष्ट खेलाडी हुन् ।"

सन् २००६ मा डच फुटबल ट्यालेन्ट अफ द इयर र एज्याक्स "प्लेयर अफ द इयर" चुनिएका हन्टेलार डच टिमका सदस्य थिए जुन टिमले २००६ युइएफए यु-२१ च्याम्पियनशीप जितेको थियो जहाँ उनी उच्च गोलकर्ता बनेका थिए । सो प्रतियोगितामा उनी युइएफए टिम अफ द टुर्नामेन्टमा समेत परेका थिए । उनी नेदरल्यान्ड यु-२१ राष्ट्रिय टिमका लागि २२ उपस्थितिमा १८ गोलका साथ उच्च गोलकर्ता हुन् । घरेलु प्रतिस्पर्धामा उनले एरिडीभिसी(डच लिग) २००५–०६ र २००७–०८ सिजनमा सम्झनयोग्य खेल खेल्दै उच्च गोलकर्ता बने । साल्के ०४ मा २०१० मा आबद्ध भएर २०११-१२ बुन्डेसलिगाको उच्च गोलकर्ता हुनुअघि हन्टेलारले पिएसभी, डी ग्राफ्सच्याप, एगोभ एपेलडुर्न, हिरेनभिन, एज्याक्स, रियल म्याड्रिड, र एसी मिलानका लागि खेलिसकेका छन् । २०११-१२ सिजनमा उनले बुन्डेसलिगामा २९ गोल गरेका थिए ।

सन्दर्भ सामग्री
:en:Klaas-Jan Huntelaar

फुटबल
नेदरल्यान्डका फुटबल खेलाडीहरू
सन् १९८३ मा जन्म